Diari Oficial de la Generalitat Valenciana


Sumari del DOGV 8745, del 21-02-2020 (2020/1364)

RESOLUCIÓ de 8 de febrer de 2020, del conseller d'Educació, Cultura i Esport, per la qual s'implanta l'ensenyament de Cant en conservatoris professionals de música de la Comunitat Valenciana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1364


Data del document
:   08-02-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de febrer de 2020, del conseller d'Educació, Cultura i Esport, per la qual s'implanta l'ensenyament de Cant en conservatoris professionals de música de la Comunitat Valenciana. [2020/1364]  
El Reial Decret 1577/2006, de 22 de desembre, fixa els aspectes bàsics del currículum dels ensenyaments professionals de música regulats per la Llei orgànica 2/2006, de 3 de maig, d'educació i, en el seu article 4 estableix el cant com una de les especialitats dels ensenyaments professionals de música.   
En la Comunitat Valenciana el currículum dels ensenyaments professionals de música i l'accés a aquests s'estableix en el Decret 158/2007, de 21 de setembre, del Consell, en el qual es despleguen els objectius i continguts de l'especialitat de Cant.  
El Servei de Planificació Educativa, a petició de la Direcció General de Formació Professional i Ensenyaments de Règim Especial, ha efectuat una proposta en la qual se sol·licita la implantació progressiva dels ensenyaments professionals de Cant en diferents conservatoris professionals de música de la Comunitat Valenciana.  
Vista la proposta del director general de Centres Docents, de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de la delegació establida en la Resolució de 26 d'octubre de 2016, del conseller d'Educació, Investigació, Cultura i Esport, sobre delegació de competències en determinats òrgans, resolc:  
  
Primer  
1. S'implanten, a partir del curs 2019-2020, els ensenyaments de Cant en els conservatoris professionals de música que s'indiquen a continuació:  
- Conservatori Professional de Música Tenor Cortis, codi 15573692, de Dénia  
- Conservatorio Profesional de Música Ana María Sánchez, codi 64124609, d'Elda  
- Conservatori Professional de Música José Manuel Izquierdo, codi 17232900, de Catarroja  
- Conservatori Professional de Música Josep Climent, codi 87068516, d'Oliva  
2. La implantació d'aquest ensenyament s'efectuarà de forma progressiva. En el curs escolar 2019-2020 els esmentats conservatoris impartiran primer i segon curs, i oferiran tres places escolars per a primer i tres per a segon.  
En cursos acadèmics successius, oferiran tres places escolars addicionals del nivell immediatament superior, fins a arribar a sisé curs d'aquests ensenyaments en el 2023-2024.  
  
Segon  
La present resolució s'inscriurà en el Registre de Centres Docents de la Comunitat Valenciana.  
  
Tercer  
S'autoritza els diferents òrgans directius d'aquesta conselleria perquè, en l'àmbit de les seues respectives competències, adopten les mesures necessàries per a l'aplicació del que disposa la present resolució.  
  
Quart  
La present resolució es publicarà en el Diari Oficial de la Generalitat Valenciana i produirà efectes a partir del curs acadèmic 2019-2020.  
  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que esgota la via administrativa, es podrà presentar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, Cultura i Esport, en el termini d'un mes a comptar des de l'endemà de la seua publicació.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.  
  
València, 8 de febrer de 2020.- El conseller d'Educació, Cultura i Esport (PD Resolució de 26 d'octubre de 2016 - DOGV 7906, de 28 d'octubre), el secretari autonòmic d'Educació i Formació Professional: Miguel Soler Gracia.